rejauldu/bengali-wikipedia huggingface dataset:
ভানুয়াতু ফুটবল ফেডারেশন (; এছাড়াও সংক্ষেপে ভিএফএফ নামে পরিচিত) হচ্ছে ভানুয়াতুর ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৪ সালে প্রতিষ্ঠিত হয়েছে। এটি প্রতিষ্ঠার ৫৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর ভানুয়াতুর রাজধানী পোর্ট ভিলায় অবস্থিত।  এই সংস্থাটি ভানুয়াতুর পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে পোর্ট ভিলা ফুটবল লীগ এবং পোর্ট ভিলা শিল্ডের মতো প্রতিযোগিতার সকল কার্যক্রম পরিচালনা করে। বর্তমানে ভানুয়াতু ফুটবল ফেডারেশনের সভাপতির দায়িত্ব পালন করছেন ল্যাম্বার্ট মালটক এবং সাধারণ সম্পাদকের দায়িত্ব পালন করছেন আলবার্ট মানারতো।  কর্মকর্তা   অবস্থান  নাম সভাপতি  ল্যাম্বার্ট মালটক জ্যেষ্ঠ সহ-সভাপতি  ইয়াউ তুয়ান নাউকুত সহ-সভাপতি  সাবি নাতোঙ্গা ইয়াউ তুয়ান সাধারণ সম্পাদক  আলবার্ট মানারতো কোষাধ্যক্ষ  স্ট্যানলি জেকব গণমাধ্যম এবং যোগাযোগ পরিচালক  হ্যারি অ্যাটিসন প্রযুক্তিগত পরিচালক  পিটার টাকারোলোলোবানি ফুটসাল সমন্বয়কারী  মার্সিলানো তেউকুক জাতীয় দলের কোচ (পুরুষ)  পল মুনস্টার জাতীয় দলের কোচ (নারী)  জন রবার্ট ইয়েলু রেফারি সমন্বয়কারী  কার্লো নাসে  তথ্যসূত্র  বহিঃসংযোগ     ফিফা-এ ভানুয়াতু ফুটবল ফেডারেশন    ওএফসি-এ ভানুয়াতু ফুটবল ফেডারেশন   বিষয়শ্রেণী:ভানুয়াতু ফুটবল ফেডারেশন বিষয়শ্রেণী:১৯৩৪-এ ভানুয়াতুতে প্রতিষ্ঠিত বিষয়শ্রেণী:১৯৩৪-এ প্রতিষ্ঠিত ক্রীড়া সংস্থা বিষয়শ্রেণী:ভানুয়াতুর ক্রীড়া নিয়ন্ত্রণ সংস্থা বিষয়শ্রেণী:ভানুয়াতুর ফুটবল পরিচালনা পরিষদ বিষয়শ্রেণী:ওএফসির সদস্য বিষয়শ্রেণী:ভানুয়াতুতে ফুটবল
এক্সা (প্রতীক E) হলো মেট্রিক ব্যবস্থায় ব্যবহৃত এককের দশভিত্তিক উপসর্গ। এক্সা দ্বারা ১০১৮ বা ১০,০০,০০,০০,০০,০০,০০,০০,০০০ সংখ্যক মানকে নির্দেশ করা হয়। ১৯৭৫ সালে আন্তর্জাতিক একক পদ্ধতিতে এসআই উপসর্গ হিসেবে "এক্সা"কে অন্তর্ভুক্ত করা হয়।  প্রাচীন গ্রিক শব্দ "হেক্স" (; héx) থেকে "এক্সা", বা "হেক্সা" (; hexá-) হিসেবেও ব্যবহৃত হয়, শব্দটি এসেছে, যার অর্থ ছয়। কেননা এটির মান ১০০০৬ এককের সমান।   ব্যবহারের উদাহরণ   ২০১২ সালের এপ্রিল অনুযায়ী জিমেইল সেবার ব্যাকআপ ও কম্প্রেশন বাদে মোট স্টোরেজের পরিমাণ ছিল এক এক্সাবাইটের বেশি (২৬০ মিলিয়ন ব্যবহারকারী প্রতি গড়ে ১০,২৪০ মেগাবাইট স্টোরেজ)।  ১ EeV (এক্সাইলেক্ট্রনভোল্ট) = ১০১৮ ইলেকট্রনভোল্ট = ০.১৬০২ জুল  মার্কিন যুক্তরাষ্ট্রের বার্ষিক বিদ্যুৎ ব্যবহারের পরিমাণ প্রায় ১৫ এক্সাজুল  ১ এক্সাসেকেন্ড প্রায় ৩২ বিলিয়ন বছরের সমান  ১ এক্সামিটার প্রায় ১১০ আলোকবর্ষের সমান।  ০.৪৩ Es (এক্সাসেকেন্ড) ≈ মহাবিশ্বের আনুমানিক বয়স  ১.৬ Em (এক্সামিটার) ১৭২ ± ১২.৫ আলোক বর্ষের প্রায় সমান, যা ওমেগা সেন্টোরির ব্যাসের প্রায় সমান (প্রায় এক মিলিয়ন তারকা নিয়ে গঠিত একটি গোলাকার তারকাপুঞ্জ, যা এখন পর্যন্ত আবিষ্কৃত অন্যতম বৃহৎ)distance × sin( diameter_angle ), using distance of 5 kpc (15.8 ± 1.1 kly) and angle 36.3', = 172 ± 12.5 ly.  ৫৭.০ এক্সাহ্যাশেস/এস হলো বিটকয়েন নেটওয়ার্কের গণনার হার ≈ ৫,৭০,০০,০০,০০,০০,০০,০০,০০,০০০ হ্যাশেস প্রতি সেকেন্ড (মে ২০১৯)  ১.৫ এক্সাফ্লপস হলো এএমডি ও ক্রে নির্মিত অনাগত 'ফ্রন্টায়ার' সুপারকম্পিউটার ফর০৪৬এডি০০৪৪ এর গণন ক্ষমতা   আরও দেখুন   অ্যাট্টো-  পেটা-   তথ্যসূত্র    আরও পড়ুন      বহিঃসংযোগ    বিআইপিএম-এর ওয়েবসাইট  এক্সা কর্পোরেশন  প্রক্সি পরীক্ষায় এক্সা  বিষয়শ্রেণী:এসআই উপসর্গ
টমাস গিসবোর্ন (১৭৮৯ - ২০ জুলাই ১৮৫২) ছিলেন একজন ইংরেজ হুইগ রাজনীতিবিদ যিনি ১৮৩০ থেকে ১৮৫২ সালের মধ্যে বিভিন্নভাবে হাউস অফ কমন্সে বসেছিলেন।   জীবনী  গিসবোর্ন ছিলেন ডারহামের প্রিবেন্ডারি টমাস গিসবোর্নের ছেলে। তিনি ট্রিনিটি কলেজ, কেমব্রিজ থেকে ১৮১০ সালে বিএ ডিগ্রি লাভ করেন। তিনি ম্যানচেস্টারে একজন কয়লা, চুন এবং বালি ব্যবসায়ী হিসেবে সাফল্য খুঁজে পান, যদিও তিনি তার জীবনের বেশিরভাগ সময় তার দুটি এস্টেটে কাটান: হরউইক হাউস, ডার্বিশায়ার এবং ইয়োক্সাল লজ, স্টাফোর্ডশায়ার।  তিনি ১৮১১ সালে বেডফোর্ডশায়ারের ইকওয়েলের জন পামারের কন্যা এলিজাবেথ ফিশে পামারকে বিয়ে করেন এবং ১৯২৩ সালে মারা যাওয়ার আগে তাদের দুটি পুত্র ছিল। তার স্ত্রীর বোন সুসানের মাধ্যমে, তিনি ছিলেন ফ্রান্সিস ডুকিনফিল্ড অ্যাস্টলির শ্যালক, এবং ১৮২৫ সালে হরউইক হাউসে অ্যাস্টলি হঠাৎ মারা গেলে এবং গিসবোর্নের বিরুদ্ধে তাকে বিষ প্রয়োগ করার অভিযোগে একটি উল্লেখযোগ্য কেলেঙ্কারি দেখা দেয়; যাইহোক, তিনি একজন করোনার তদন্তের পর তার নাম পরিষ্কার করতে সক্ষম হন। গিসবোর্ন ১৮২৬ সালে বিধবা সুসান অ্যাস্টলিকে বিয়ে করেন।  ১৮৩০ সালে যুক্তরাজ্যের সাধারণ নির্বাচনে গিসবোর্ন স্টাফোর্ডের সংসদ সদস্য নির্বাচিত হন এবং ১৮৩২ সাল পর্যন্ত এই আসনটি অধিষ্ঠিত হন। ১৮৩২ সালে যুক্তরাজ্যের সাধারণ নির্বাচনের পর সংস্কার করা পার্লামেন্টে তিনি উত্তর ডার্বিশায়ারের এমপি নির্বাচিত হন এবং ১৮৩৭ সাল পর্যন্ত এই আসনটি অধিষ্ঠিত করেন। ২৭ ফেব্রুয়ারী ১৮৩৯ তারিখে তিনি ১৮৪১ সাল পর্যন্ত কার্লোর এমপি নির্বাচিত হন। তিনি ১৮৪২ সালে একটি উপনির্বাচনে ইপসউইচের একটি আসন জিততে ব্যর্থ হন। তিনি ১৮৪৩ সালে নটিংহামের এমপি নির্বাচিত হন এবং ১৮৪৭ সালে তার পরাজয়ের আগ পর্যন্ত আসনটি ধরে রাখেন।  গিসবোর্ন ১৮৫২ সালে ৬২ বছর বয়সে মারা যান  তিনি বেঁচে ছিলেন তার বড় ছেলে টমাস গাই গিসবোর্ন (১৮১২-৬৯)। তার দ্বিতীয় পুত্র- হেনরি ফিশে গিসবোর্ন (১৮১৩-৪১), একজন ঔপনিবেশিক কমিশনার-তাঁর আগে।   তথ্যসূত্র   বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:যুক্তরাজ্যের সংসদ সদস্য ১৮৪১-১৮৪৭ বিষয়শ্রেণী:যুক্তরাজ্যের সংসদ সদস্য ১৮৩৭-১৮৪১ বিষয়শ্রেণী:যুক্তরাজ্যের সংসদ সদস্য ১৮৩৫-১৮৩৭ বিষয়শ্রেণী:যুক্তরাজ্যের সংসদ সদস্য ১৮৩২-১৮৩৫ বিষয়শ্রেণী:যুক্তরাজ্যের সংসদ সদস্য ১৮৩১-১৮৩২ বিষয়শ্রেণী:যুক্তরাজ্যের সংসদ সদস্য ১৮৩০-১৮৩১ বিষয়শ্রেণী:স্টাফোর্ডের যুক্তরাজ্যের সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে হুইগ (ব্রিটিশ রাজনৈতিক দল) এর সংসদ সদস্য বিষয়শ্রেণী:১৮৫২-এ মৃত্যু বিষয়শ্রেণী:১৭৮৯-এ জন্ম বিষয়শ্রেণী:আয়ারল্যান্ডের নির্বাচনী এলাকা থেকে হুইগ (ব্রিটিশ রাজনৈতিক দল) এর সংসদ সদস্য বিষয়শ্রেণী:ডার্বিশায়ারের নির্বাচনী এলাকা থেকে যুক্তরাজ্যের সংসদ সদস্য
১৯৮০ গ্রেগরীয় বর্ষপঞ্জির একটি সাধারণ বছর যা মঙ্গলবার দিয়ে শুরু হয়েছে।   ঘটনাবলি   অক্টোবর   ৩ অক্টোবর - বাংলাদেশের স্বাধীনতা দিবসকে “জাতীয় দিবস” হিসেবে ঘোষণা করা হয়।   জন্ম    মৃত্যু  জানুয়ারি-মার্চ  ১১ ফেব্রুয়ারি - আর. সি. মজুমদার, ভারতীয় ইতিহাসবেত্তা। (জ. ১৮৮৪)  এপ্রিল-জুন  ১ মে - শোভা, ভারতীয় চলচ্চিত্র অভিনেত্রী। (জ. ১৯৬২)  ৭ জুন - হেনরি মিলার, মার্কিন লেখক। (জ. ১৮৯১)  জুলাই-সেপ্টেম্বর  [২৪ জুলাই - পিটার সেলার্স, ব্রিটিশ কৌতুকাভিনেতা ও চলচ্চিত্র অভিনেতা। (জ. ১৯২৫)  ৩১ জুলাই - মোহাম্মদ রফি, ভারতীয় সঙ্গীতশিল্পী ও নেপথ্য কণ্ঠশিল্পী। (জ. ১৯২৪)  অক্টোবর-ডিসেম্বর  ৭ নভেম্বর - স্টিভ ম্যাকুইন, মার্কিন চলচ্চিত্র পরিচালক। (জ. ১৯৩০)  বিষয়শ্রেণী:১৯৮০
নুরুল ইসলাম বাবলু (নুরুল হক হিসেবে পরিচিত) একজন বাংলাদেশি অভিনয়শিল্পী। ২০০২ সালে তারেক মাসুদ পরিচালিত মাটির ময়না চলচ্চিত্রে অভিনয়ের মাধ্যমে তিনি আত্মপ্রকাশ করেন, যেটি ২০০২ সালে ৭৫তম একাডেমি পুরস্কার অনুষ্ঠানে শ্রেষ্ঠ বিদেশি ভাষার চলচ্চিত্র বিভাগে বাংলাদেশের নিবেদিত প্রথম চলচ্চিত্র। এই চলচ্চিত্রে অভিনয়ের জন্য তিনি শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার লাভ করেন।  জীবনী বাবলু ১৯৮৮ সালের ৩ এপ্রিল বাংলাদেশের নোয়াখালীর বেগমগঞ্জের কালিকাপুর গ্রামে জন্ম নেন। তার পিতা আলী হায়দার। তিন ভাই এবং তিন বোনের মধ্যে তিনি জৈষ্ঠ। ১৯৯৯ সালে তিনি ঢাকার ইউসেফ স্কুলে প্রথম শ্রেণীতে ভর্তি হন। সে সময়ে তিনি মগবাজার নয়াটোলা চেয়ারম্যান গলিতে চলচ্চিত্রনির্মাতা তারেক মাসুদের এক চাচার বাসায় অবস্থান নেন, সেখানেই  মাসুদের সাথে তার পরিচয় ঘটে। মাসুদ তার মাটির ময়না (২০০২) চলচ্চিত্রে আনু চরিত্রে অভিনয়ের জন্য আমন্ত্রণ জানান। ২০০০ সালের দিকে ১১ বছর বয়সে তিনি মাটির ময়না চলচ্চিত্রে কাজ শুরু করেন। পরবর্তীতে কিছুকাল মাসুদের ইউনিটে কাজ করেন। তিনি উন্মুক্ত বিশ্ববিদ্যালয়ে কিছুকাল অধ্যয়ন করেন। তিনি এছাড়াও নরসুন্দর (২০০৯) চলচ্চিত্রে প্রযোজনা সহকারী এবং ফেরা (২০১২) চলচ্চিত্রে ক্যামেরা সহকারী হিসেবে কাজ করেন। পরবর্তীতে মগবাজার এলাকায় একটি কাপড়ের দোকানে কিছুকাল চাকরি করেন। ২০১২ সালে তিনি চট্টগ্রামের সীতাকুণ্ডে স্থানান্তরিত হন। বর্তমানে তিনি চা বিক্রেতা হিসেবে জীবিকা নির্বাহ করছেন।  চলচ্চিত্র তালিকা  শিরোনাম বছর চরিত্র টীকা মাটির ময়না ২০০২ আনু/আনোয়ার অভিষেক চলচ্চিত্র রানওয়ে ২০১০ উর্দু ভাই   পুরস্কার ও মনোনয়ন +  পুরস্কার এবং মনোনয়নের তালিকা সংগঠন অনুষ্ঠানের তারিখ বিভাগ ফলাফল তথ্যসূত্র জাতীয় চলচ্চিত্র পুরস্কার ২০০৪ শ্রেষ্ঠ শিশু শিল্পী (বিশেষ পুরস্কার)    তথ্যসূত্র  বহিঃসংযোগ     বিষয়শ্রেণী:১৯৮৮-এ জন্ম বিষয়শ্রেণী:বাংলাদেশী শিশু অভিনেতা বিষয়শ্রেণী:চলচ্চিত্র শিশু অভিনয়শিল্পী * বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর বাংলাদেশী অভিনেতা বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:১৯৯৬-এ জন্ম
উত্তুরে হনুমান বা  বড় হনুমান ()(বৈজ্ঞানিক নাম:Semnopithecus entellus) হচ্ছে সারকোপিথিসিডি পরিবারের একটি প্রাইমেট প্রজাতি।   বিবরণ  এদের দেহের রং ফ্যাকাশে-কমলা এবং নিচের দিকে কিছুটা হালকা। মাটিতে থাকা অবস্থায় এরা সাধারণত লেজ বাঁকিয়ে শরীরের উপর দিকে রাখে। প্রাপ্তবয়স্কদের ভ্র‚র পিছনে ললাটের উপর চুল বিদ্যমান। মাথাসহ দেহদৈর্ঘ্য ৫১-১০৮ সেমি এবং লেজ ৭২-১০৯ সেমি লম্বা হয়। পুরুষ ও স্ত্রী হনুমানের ওজন যথাক্রমে ৯-২১ কেজি ও ৮-১৮ কেজি হয়ে থাকে। একটি দলে ৮ থেকে ২৫টির মতো সদস্য দেখা যায়। বাংলাদেশে এরা অতি বিপন্ন এবং এদের সংখ্যা এখন দুশোরও নিচে।   অবস্থা  উত্তুরে হনুমান আইইউসিএন লাল তালিকায় ন্যূনতম বিপদগ্রস্ত এবং বাংলাদেশে মহাবিপন্ন হিসেবে অন্তর্ভুক্তি ঘটেছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯০   আবাসস্থল  উত্তুরে হনুমান ব্যাপকভাবে বিস্তৃত, সমুদ্র সমতল থেকে ৪০০০ মিটারের বেশি উচ্চতায়ও দেখা যায়।জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: স্তন্যপায়ী, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ২৩-২৪।   তথ্যসূত্র    বহিঃসংযোগ           বিষয়শ্রেণী:বানর বিষয়শ্রেণী:বাংলাদেশের স্তন্যপায়ী বিষয়শ্রেণী:ভারতের স্তন্যপায়ী বিষয়শ্রেণী:চীনের স্তন্যপায়ী বিষয়শ্রেণী:পাকিস্তানের স্তন্যপায়ী বিষয়শ্রেণী:১৭৯৭-এ বর্ণিত স্তন্যপায়ী বিষয়শ্রেণী:এশিয়ার প্রাইমেট
জন সিডনি ম্যাককেইনবিকল্প বানান জন সিডনি ম্যাকেইন () (জন্ম: ২৯শে আগস্ট, ১৯৩৬ - মৃত্যু: ২৫শে আগস্ট, ২০১৮) ছিলেন একজন মার্কিন রাজনীতিবিদ। তিনি মার্কিন যুক্তরাষ্ট্রের সিনেটে অ্যারিজোনা অঙ্গরাজ্যের প্রতিনিধি হিসাবে দায়িত্বপালন করেন। ২০০৮ সালের মার্কিন প্রেসিডেন্ট নির্বাচনে তিনি রিপাবলিকান পার্টির প্রেসিডেন্ট পদপ্রার্থী হিসাবে বারাক ওবামার সাথে প্রতিদ্বন্দ্বিতা করে পরাজিত হন।  ম্যাককেইন মার্কিন নৌবাহিনীর বৈমানিক হিসাবে ভিয়েতনাম যুদ্ধে অংশ নেন। সেখানে ১৯৬৭ সালে উত্তর ভিয়েতনামে বোমা বর্ষণের উদ্দেশ্যে অভিযান চালনার সময়ে গুলি খেয়ে তার বিমানটি ভূপাতিত হয় ও তিনি বন্দী হন। যুদ্ধ বন্দী হিসাবে তিনি ভিয়েতনামে ৬ বছর আটক ছিলেন।  টীকা   তথ্যসূত্র   বিষয়শ্রেণী:১৯৩৬-এ জন্ম বিষয়শ্রেণী:মার্কিন রাজনীতিবিদ বিষয়শ্রেণী:২০১৮-এ মৃত্যু বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:স্কটিশ-আইরিশ বংশোদ্ভূত মার্কিন ব্যক্তি বিষয়শ্রেণী:২০০০ মার্কিন যুক্তরাষ্ট্রের রাষ্ট্রপতি প্রার্থী বিষয়শ্রেণী:২০০৮ মার্কিন যুক্তরাষ্ট্রের রাষ্ট্রপতি প্রার্থী বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:২০শ শতাব্দীর মার্কিন অ-কল্পকাহিনী লেখক বিষয়শ্রেণী:২০শ শতাব্দীর মার্কিন রাজনীতিবিদ বিষয়শ্রেণী:২১শ শতাব্দীর মার্কিন অ-কল্পকাহিনী লেখক বিষয়শ্রেণী:২১শ শতাব্দীর মার্কিন রাজনীতিবিদ বিষয়শ্রেণী:মার্কিন স্মৃতিকথাকার বিষয়শ্রেণী:কোলনের (পানামা) ব্যক্তিত্ব বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক বিষয়শ্রেণী:লিজিওন অব মেরিট প্রাপক বিষয়শ্রেণী:রিপাবলিকান পার্টি (মার্কিন যুক্তরাষ্ট্রের) মনোনীত রাষ্ট্রপতি প্রার্থী
বালিথুবা পূর্ব বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন।   আয়তন  বালিথুবা পূর্ব ইউনিয়নের আয়তন ৩,৯৬৯ একর।   জনসংখ্যার উপাত্ত  ২০১১ সালের পরিসংখ্যান অনুযায়ী বালিথুবা পূর্ব ইউনিয়নের জনসংখ্যা ২৭,৭৮০ জন। এর মধ্যে পুরুষ ১২,৬৭৯ জন এবং মহিলা ১৫,১০১ জন। মোট পরিবার ৫,৯৮০টি।   অবস্থান ও সীমানা  ফরিদগঞ্জ উপজেলার উত্তরাংশে বালিথুবা পূর্ব ইউনিয়নের অবস্থান। এ ইউনিয়নের পশ্চিমে বালিথুবা পশ্চিম ইউনিয়ন; দক্ষিণে গোবিন্দপুর উত্তর ইউনিয়ন, পাইকপাড়া দক্ষিণ ইউনিয়ন ও পাইকপাড়া উত্তর ইউনিয়ন; পূর্বে সুবিদপুর পশ্চিম ইউনিয়ন এবং উত্তরে চাঁদপুর সদর উপজেলার রামপুর ইউনিয়ন অবস্থিত।   প্রশাসনিক কাঠামো  বালিথুবা পূর্ব ইউনিয়ন ফরিদগঞ্জ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।   শিক্ষা ব্যবস্থা  ২০১১ সালের পরিসংখ্যান অনুযায়ী বালিথুবা পূর্ব ইউনিয়নের সাক্ষরতার হার ৫৯.৭%।   শিক্ষা প্রতিষ্ঠান  দেবীপুর সরকারী প্রাথমিক বিদ্যালয় সরখাল সরকারি প্রাথমিক বিদ্যালয় ইসলামপুর শাহ ইয়াসিন সিনিয়র মাদ্রাসা মডেল একাডেমী, দেইচর বালিথুবা আব্দুল হামিদ উচ্চ বিদ্যালয় মূলপাড়া কারিগরি কলেজ বালিথুবা অদুদিয়া দাখিল মাদ্রাসা মাছিমপুর ফাযিল মাদ্রাসা ইসলামপুর ছাদেকিয়া বালিকা দাখিল মাদ্রাসা   যোগাযোগ ব্যবস্থা    খাল ও নদী  ডাকাতিয়া   হাট-বাজার  বালিথুবা বাজার পাটওয়ারি বাজার ইসলামপুর বাজার একতা বাজার   দর্শনীয় স্থান  ভাষাবীর এম ওয়াদুদ সেতু   উল্লেখযোগ্য ব্যক্তি   আলমগীর হায়দার খান, সাবেক সংসদ সদস্য ডঃ শামসুল হক ভূঁইয়া, সাবেক সংসদ সদস্য শফিকুর রহমান (সাবেক সংসদ সদস্য, চাঁদপুর-৪) মোঃ ফারুক হোসেন তপাদার, (এডভোকেট, বাংলাদেশ সুপ্রিম কোর্ট। প্যানেল আইনজীবী, প্রশাসনিক আপীল ট্রাইবুনাল)   জনপ্রতিনিধি  চেয়ারম্যান: হারুন আর রশিদ   আরও দেখুন   ফরিদগঞ্জ উপজেলা  ফরিদগঞ্জ থানা  চাঁদপুর জেলা   তথ্যসূত্র    বহিঃসংযোগ   বিষয়শ্রেণী:ফরিদগঞ্জ উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
২০০৯ আইসিসি মহিলা বিশ্ব টুয়েন্টি২০ ক্রিকেট প্রতিযোগিতা ইংল্যান্ডে ১০ দিনব্যাপী অনুষ্ঠিত হয়। পুরুষদের টুয়েন্টি২০ খেলার চেয়ে মহিলাদের খেলার ধরনে ভিন্নতা ছিল। সর্বমোট ৮টি দল এ প্রতিযোগিতায় অংশগ্রহণ করে। দুই গ্রুপে বিভক্ত হয়ে শীর্ষ দুই দল সেমি-ফাইনাল ও  ফাইনাল খেলে। গ্রুপ পর্বের সবগুলো খেলাই টনটনের কাউন্টি গ্রাউন্ডে অনুষ্ঠিত হয়। পুরুষ দলের পাশাপাশি সেমি-ফাইনাল ও ফাইনাল খেলা একই দিনে আয়োজনের ব্যবস্থা করা হয়।, Cricinfo.  Retrieved 14 October 2008  লর্ড’সে ইংল্যান্ড ও নিউজিল্যান্ড দল চূড়ান্ত খেলায় অবতীর্ণ হয়। স্বাগতিক দলের ক্যাথেরিন ব্রান্টের দূর্দান্ত বোলিং নৈপুণ্যে নিউজিল্যান্ড দল মাত্র ৮৫ রানে গুটিয়ে যায়। এরপর ক্লেয়ার টেলর দলকে খুব সহজেই ছয় উইকেটের ব্যবধানে জয়ের পাশাপাশি শিরোপা এনে দেন। ক্যাথরিন ব্রান্ট ৩/৬ বোলিং পরিসংখ্যান গড়লে ম্যান অব দ্য ম্যাচ এবং ক্লেয়ার টেলর ম্যান অব দ্য সিরিজের পুরস্কার পান।   দলীয় সদস্য  কারেন রোল্টন (অঃ)সারাহ অ্যান্ড্রুসএ্যালেক্স ব্ল্যাকওয়েলজেসিকা ক্যামেরনলরেন এবসারিরেনে ফারেলজোডাই ফিল্ডস (উইঃ)শেলী নিৎস্কেইরিন অসবর্নএলিসি পেরিকারস্টেন পাইকলিহ পোল্টনলিসা স্থালেকরএলিস ভিলানিশার্লত এডওয়ার্ডস (অঃ)ক্যারোলিন অ্যাটকিন্সক্যাথারিন ব্রুন্টহলি কলভিনলিদিয়া গ্রীনওয়েঈষা গুহজেনি গানড্যানিয়েল হাজেললরা মার্শবেথ মর্গ্যানইবনি-জুয়েল রেইনফোর্ড-ব্রেন্টনিকি শক্লেয়ার টেলরসারাহ টেইলর (উইঃ)ঝুলন গোস্বামী (অঃ)অমিতা শর্মা (সহঃ অঃ)আঞ্জুম চোপরাআনাঘা দেশপাণ্ডে (উইঃ)রুমেলী ধরহারমানপ্রীত কৌরলতিকা কুমারীরিমা মালহোত্রাববিতা মান্দলিকসুলক্ষণা নায়েক (উইঃ)মিতালী রাজপুনম রাউতপ্রিয়াঙ্কা রায়গওহর সুলতানাএইমি ওয়াটকিনস (অঃ)এমি স্যাটার্দওয়েট (সহঃ অঃ)সুজি বেটসনিকোলা ব্রাউনসাসকিয়া বুলেনসোফি ডিভাইনলুসি ডুলনভিক্টোরিয়া লিন্ডসারা ম্যাকগ্ল্যাশানকেটি মার্টিনর‌্যাচেল প্রিস্ট (উইঃ)কেট পুলফোর্ডসিয়ান রাকসারাহ টিসুকিগাওয়াসানা মীর (অঃ)নায়েন আবিদি (সহঃ অঃ)আলমাস আকরামআরমান খানআসমাভিয়া ইকবালবাতুল ফাতিমাবিসমাহ মারুফজাভেরীয়া খানমেরিনা ইকবালনায়লা নাজিরনাজিয়া সাদিককানিতা জলিলসাজিদা শাহউরুজ মুমতাজসুনীতি লুবসার (অঃ)আলিসিয়া স্মিথ (সহঃ অঃ)সুসান বেনাদেক্রি-জেল্ডা ব্রিটসতৃষা ছেত্তি(উইঃ)দিনেশ দেবনারায়ণমিগনন দু প্রিজসান্দ্রে ফ্রিৎজশাবনিম ইসমাইলমারিজান কাপঅ্যাশলিন কিলোয়ানমার্সিয়া লেতসোয়ালোচার্লিজ ফন দার ওয়েস্টহুইজেনডেন ফন নাইকার্কচামারি পোলগাম্পোলা (অঃ)ঈষানী কৌশল্যা (সহঃ অঃ)চামিকা বান্দারাসদামালি কুমুদিনীহিরুকা ফার্নান্দোসুমুদু ফার্নান্দোরোজ ফার্নান্দোইনোকা গালাগেদারাচামারি আতাপাত্তুসান্দুনি আবিবিক্রমাউদেশিকা প্রবোধিনীদিপীকা রসাঙ্গিকাদিলানী মানোদারাশ্রীপালি বীরাকোড্ডিমেরিজা অ্যাগুইলেরা (অঃ) ও (উইঃ)কিরবিনা আলেকজান্ডারশ্যানেল ডেলেদিন্দ্রা দোতিনকর্ডেল জ্যাকস্টেসি-অ্যান কিংপামেলা লেভাইনডেবি-অ্যান লুইসআনিসা মুহাম্মদজুলিয়ানা নিরোশাকেরা সেলমানড্যানিয়েল স্মলচার্লেন টাইটস্তাফানি টেলর  গ্রুপ পর্ব গ্রুপ এ  গ্রুপ বি  নক-আউট পর্ব   তথ্যসূত্র   বিষয়শ্রেণী:২০০৯-এ আন্তর্জাতিক ক্রিকেট প্রতিযোগিতা বিষয়শ্রেণী:২০০৯-এ ইংরেজ ক্রিকেট বিষয়শ্রেণী:আইসিসি নারী বিশ্ব টুয়েন্টি২০
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  আফতাবুজ্জামান (আলাপ) ১৬:৩৮, ৪ মে ২০২২ (ইউটিসি) ইসকন্দর গীতি প্রথম খণ্ড   – (অপসারণের প্রস্তাবনা দেখুনলগ দেখুন) () নিবন্ধটি wp:বই ও wp:GNG পূরণে ব্যর্থ। –ধর্মমন্ত্রী (আলাপ) ১৬:২০, ২৫ এপ্রিল ২০২২ (ইউটিসি)  , অবিশ্বকোষীয় নিবন্ধ। ~ খাত্তাব (অ | আ | স) ০৬:৪৫, ৩ মে ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
জেড এম পারভেজ সাজ্জাদ (জন্ম: ২৮ ফেব্রুয়ারি ১৯৭৩) একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের ইলেকট্রিক্যাল অ্যান্ড ইলেকট্রনিক ইঞ্জিনিয়ারিং বিভাগের অধ্যাপক এবং কিশোরগঞ্জ বিশ্ববিদ্যালয়ের প্রথম উপাচার্য।  প্রাথমিক জীবন ও শিক্ষা পারভেজ সাজ্জাদ ১৯৭৩ সালে ঝিনাইদহে জন্মগ্রহণ করেন। তিনি ঝিনাইদহের দূর্গাপুর মাধ্যমিক বিদ্যালয় থেকে মাধ্যমিক (১৯৮৭) ও যশোর সরকারি সিটি কলেজ থেকে উচ্চমাধ্যমিক (১৯৯০) পাস করেন।  তিনি ঢাকা বিশ্ববিদ্যালয়ের ফলিত পদার্থ বিজ্ঞান ইলেকট্রনিক্স ও কমিউনিকেশন ইঞ্জিনিয়ারিং বিভাগ থেকে বিএসসি সম্মান (১৯৯৩) ও এমএসসি (১৯৯৪) ডিগ্রি লাভ করেন। তিনি জাপানের তোয়ামা বিশ্ববিদ্যালয় থেকে পিএইচডি (২০০৮) ডিগ্রি অর্জন করেন এবং একই বিশ্ববিদ্যালয়ে পোস্ট ডক্টরাল গবেষণা (২০০৮-২০১০) সম্পন্ন করেন।  কর্মজীবন পারভেজ সাজ্জাদ ঢাকা বিশ্ববিদ্যালয়ের বোস সেন্টারে রিসার্চ ফেলো (১৯৯৮) হিসেবে কাজ করেছেন। দারুল ইহসান বিশ্ববিদ্যালয়ের কম্পিউটার সায়েন্স অ্যান্ড ইঞ্জিনিয়ারিং বিভাগে কিছুদিন (১৯৯৭-১৯৯৮) শিক্ষকতা করার পর ১৯৯৯ সালে তিনি ঢাকা বিশ্ববিদ্যালয়ের ফলিত পদার্থ বিজ্ঞান ইলেকট্রনিক্স ও কমিউনিকেশন ইঞ্জিনিয়ারিং (বর্তমানে ইলেকট্রিক্যাল অ্যান্ড ইলেকট্রনিক ইঞ্জিনিয়ারিং) বিভাগে প্রভাষক হিসেবে যোগ দেন। ২০০৩ সালে তিনি একই বিভাগের সহকারী অধ্যাপক, ২০১০ সালে সহযোগী অধ্যাপক ও ২০১৫ সালে অধ্যাপক পদে পদোন্নতি লাভ করেন। কর্মজীবনে তিনি বিভিন্ন গুরুত্বপূর্ণ পদে দায়িত্ব পালন করেছেন।  জেড এম পারভেজ সাজ্জাদ ২০২১ থেকে ২০২৪ সাল পর্যন্ত কিশোরগঞ্জ বিশ্ববিদ্যালয়ের প্রথম উপাচার্য হিসেবে দায়িত্ব পালন করেন।  গবেষণা ও প্রকাশনা সাজ্জাদ দেশীয় ও আন্তর্জাতিক জার্নালে ২০টির অধিক গবেষণা নিবন্ধ প্রকাশ করেছেন। এছাড়াও তিনি দেশে-বিদেশে বহু সম্মেলনে গবেষণা প্রবন্ধ উপস্থাপন করেন।   সদস্যপদ  তিনি বাংলাদেশ কম্পিউটার সোসাইটি ও বাংলাদেশ ইলেকট্রনিক সোসাইটি-সহ বিভিন্ন পেশাজীবী সংগঠনের সাথে যুক্ত।  পুরস্কার ও সম্মাননা পিএইচডি গবেষণার জন্য জাপান সরকার কর্তৃক প্রদত্ত মনবুকাগাকুশো বৃত্তি লাভ (২০০৪)।   তথ্যসূত্র   বিষয়শ্রেণী:১৯৭৩-এ জন্ম বিষয়শ্রেণী:বাংলাদেশী শিক্ষাবিদ বিষয়শ্রেণী:ঝিনাইদহ জেলার ব্যক্তি বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:ঢাকা বিশ্ববিদ্যালয়ের অধ্যাপক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:দারুল ইহসান বিশ্ববিদ্যালয়ের শিক্ষক বিষয়শ্রেণী:কিশোরগঞ্জ বিশ্ববিদ্যালয়ের উপাচার্য
হিলিংডন টিউব স্টেশন হল পশ্চিম লন্ডনের লন্ডন বরো অব হিলিংডনের উত্তর হিলিংডনের একটি লন্ডন আন্ডারগ্রাউন্ড স্টেশন। উক্সব্রিজ ও আইকেনহামের মাঝে অবস্থিত, এটি ট্রাভেলকার্ড জোন ৬ -এর অন্তর্গত রয়েছে। এটি মেট্রোপলিটন লাইন ও পিকাডিলি লাইন উভয়ের উক্সব্রিজ শাখার অন্তিম স্টেশন। ১৯৯২ সালে পুনর্বাসিত, এটি মেট্রোপলিটন লাইনের সবচেয়ে সাম্প্রতিক নির্মিত স্টেশন।   ইতিহাস  মেট্রোপলিটন রেলওয়ে (হ্যারো অ্যান্ড ইউক্সব্রিজ রেলওয়ে) হ্যারো অন দ্য হিল ও ইউক্সব্রিজের মধ্যে রেলপথ নির্মাণ করেছিল; এটি রুইসলিপে একটি মধ্যবর্তী স্টেশন সহ ১৯০৪ সালের ৪ঠা জুলাই খোলা হয়েছিল। বিদ্যুতায়ন ১৯০৫ সালের ১লা জানুয়ারি সম্পন্ন হওয়ার আগে প্রথম পরিষেবাগুলি বাষ্পচালিত ট্রেন দ্বারা পরিচালিত হয়েছিল।  পরবর্তী দুই দশকে উত্তর মিডলসেক্সের উন্নয়নের ফলে নতুন আবাসিক এলাকার বৃদ্ধিকে উৎসাহিত করার জন্য অতিরিক্ত স্টেশন খোলা হয়েছিল। মেট্রোপলিটন ও ডিস্ট্রিক্ট লাইন পরিষেবার সঙ্গে ১৯২৩ সালের ১০ই ডিসেম্বর সর্বশেষে হিলিংডন স্টেশনটি খোলা হয়েছিল।  ডিস্ট্রিক্ট লাইন পরিষেবা পিকাডিলি লাইন দ্বারা ১৯৩৩ সালের ২৩শে অক্টোবর প্রতিস্থাপিত হয়। স্টেশনটির নাম ১৯৩০-এর দশকের মাঝামাঝি থেকে ১৯৫০-এর দশকের মাঝামাঝি সময়ে হিলিংডন (স্বাকলিস) ছিল, নামটি এখনও প্ল্যাটফর্মের রাউন্ডেলে প্রদর্শিত হয়। পণ্য ইয়ার্ড.১৯৬৪ সালে বন্ধ হয়েছিল।   পরিষেবা    মেট্রোপলিটন লাইন  প্রতি ঘণ্টায় ট্রেনে কম ব্যস্ত সময়ে পরিষেবা হল:   বেকার স্ট্রিট হয়ে এল্ডগেট পর্যন্ত প্রতি ঘণ্টায় ৮টি পূর্বগামী (সব স্টেশন)  উক্সব্রিজ থেকে প্রতি ঘণ্টায় ৮টি পশ্চিমগামী   পিকাডিলি লাইন  প্রতি ঘন্টায় কম ব্যস্ত সময়ে পরিষেবা ট্রেন হল:   ককফোস্টার পর্যন্ত পূর্বগামী ৩ টি  ওয়েস্টবাউন্ড থেকে উক্সব্রিজ পর্যন্ত পশ্চিমগামী ৩ টি   সংযোগ    লন্ডন বাস রুট ২৭৮ ও ইউ২  অক্সফোর্ড টিউব   তথ্যসূত্র   বিষয়শ্রেণী:পিক্যাডিলি লাইন স্টেশন বিষয়শ্রেণী:উইকিউপাত্তে স্থানাঙ্ক আছে
ডাব্লিউসিডাব্লিউ ইন্টারন্যাশনাল ওয়ার্ল্ড হেভিওয়েট চ্যাম্পিয়নশিপ  মনোনয়নকারী: FaysaLBinDaruL (আলাপ) ০০:৫৭, ২৩ জুলাই ২০২০ (ইউটিসি)  আমি এটিকে নির্বাচিত তালিকা হিসেবে মনোনীত করছি কারণ - তালিকাটি পেশাদার কুস্তি শিরোপার বিভিন্ন শিরোপাধারী ও তাদের শিরোপা ধারণের সংখ্যা ও ইতিহাস সংক্রান্ত। ২৬ বছর আগেই এই শিরোপাটি নিষ্কৃয় হয়েছে, ফলে তালিকার আর কোন সম্প্রসারণের সম্ভাবনা নেই। তালিকা সহ এই নিবন্ধ নিয়ে কোন সম্পাদনা যুদ্ধ হয়নি। নিবন্ধটি  ইংরেজী হতে অনূদিত। মূল নিবন্ধটি ইতোমধ্যে নির্বাচিত তালিকা হিসেবে স্বীকৃত। এ প্রেক্ষিতে, এই তালিকাটিকে 'নির্বাচিত তালিকা' হিসেবে অন্তর্ভূক্ত করা যায়।  ... FaysaLBinDaruL (আলাপ) ০০:৫৭, ২৩ জুলাই ২০২০ (ইউটিসি)
নবাবজাদী মেহের উন নিসা বেগম, যিনি ঘসেটি বেগম নামেই অধিক পরিচিত, ১৭৪০ থেকে ১৭৫৮ সাল পর্যন্ত বাংলা, বিহার এবং ওড়িশার নবাব আলীবর্দী খানের বড় মেয়ে।   প্রথম জীবন  ঘসেটি বেগমের বিবাহ হয়েছিল নওয়াজিস মুহম্মদ শাহমাত জং-এর সাথে এবং যিনি (শাহমাত জংকে) ঢাকার নায়েব নাজিম নিযুক্ত হয়েছিলেন। নিঃসন্তান হওয়ায় নওয়াজিস-ঘসেটি দম্পতি সিরাজউদ্দৌলার কনিষ্ঠ ভাইকে (একরামউদ্দৌলা) কে পালক পুত্র হিসেবে গ্রহণ করেছিলেন। কিন্তু একরামউদ্দৌলা তরুণ বয়সে গুটিবসন্তে মারা যায়। এর পরে নওয়াজিশ মুহাম্মদ দুঃখে কষ্টে মারা যান। ঘসেটি বেগম উত্তরাধিকার সূত্রে তার স্বামীর কাছ থেকে প্রচুর পরিমাণে ধন সম্পদ পান।   সিরাজউদ্দৌলার বিরুদ্ধে ষড়যন্ত্র  নবাব আলীবর্দী খানের মৃত্যুর পরে, ঘসেটি বেগম চেষ্টা করছিলেন দ্বিতীয় বোন মায়মুনা বেগম ওরফে শাহ বেগমের পুত্র শওকত জঙ্গকে সিংহাসনে বসানোর। কিন্তু সিরাজউদ্দৌলা বাংলার ক্ষমতা আরোহণ করতে সমর্থ হন। সিরাজুদ্দৌলার ঘনিষ্ঠ সহযোগী ও ঢাকার প্রশাসক ফিরোজ উদ্দিন সরদার ও আগাবাকের খান কে ষড়যন্ত্র করে ১৭৫৩ সালে ঢাকা নবাব বাড়িতে শহীদ করা হয়, কারণ তারা সিরাজুদ্দৌলার হয়ে কাজ করতেন । অবশেষে, তিনি নবাব আলীবর্দী খানের সেনাপতি মীর জাফর, ব্যবসায়ী জগৎ শেঠ এবং উমিচাঁদের সঙ্গে গোপনে ষড়যন্ত্র করেন। পলাশীর যুদ্ধে সিরাজউদ্দৌলা পরাজিত হন এবং ইংরেজরা মীর জাফরকে নবাব বানান।   মৃত্যু  ১৭৫৭ সালে পলাশীর যুদ্ধে সিরাজউদ্দৌলার পতনের পর মীর জাফর, ঘসেটি বেগমকে ঢাকার জিনজিরা প্রাসেদে অন্তরীণ করেন। কিন্তু ঘসেটিকে বিপদজনক শত্রু মনে করে, মীর জাফর পুত্র মীরন তাকে ১৭৬০ সালে মুর্শিদাবাদ ফেরত নিয়ে আসার আদেশ দেন। । কথিত আছে, মুর্শিদাবাদ ফেরার পথে বুড়িগঙ্গা নদীতে তার সলিল সমাধি ঘটে। thumb|ঘসেটি বেগমের কবর, খোশবাগ, মুর্শিদাবাদ   আরও দেখুন   বাংলার ইতিহাস  বাংলাদেশের ইতিহাস  ভারতের ইতিহাস  পলাশীর যুদ্ধ   তথ্যসূত্র   বিষয়শ্রেণী:বাংলার ইতিহাস বিষয়শ্রেণী:মধ্যযুগীয় ভারত বিষয়শ্রেণী:বাংলার নবাব বিষয়শ্রেণী:ভারতীয় শিয়া মুসলিম বিষয়শ্রেণী:১৮শ শতাব্দীর ভারতীয় নারী বিষয়শ্রেণী:মুর্শিদাবাদ জেলার ব্যক্তি
নওহা মুনীর দিহান একজন বাংলাদেশী অভিনেত্রী। হুমায়ূন আহমেদের স্বল্পদৈর্ঘ্য চলচ্চিত্র তাহারা এবং ধারাবাহিক নাটক নক্ষত্রের রাত দিয়ে তার টেলিভিশনে অভিষেক ঘটে। তিনি বিকল পাখির গান টিভি নাটকে অভিনয় করে সেরা টিভি অভিনেত্রী বিভাগে মেরিল-প্রথম আলো সমালোচক পুরস্কার লাভ করেন। তিনি শ্রাবণ মেঘের দিন, চার সতীনের ঘর, দর্পন বিসর্জন, ভয়ংকর সুন্দর চলচ্চিত্রে অভিনয় করেন।  প্রারম্ভিক জীবন দিহান ময়মনসিংহ জেলায় জন্মগ্রহণ করেন। তার পিতা এইচএম মনিরুজ্জামান আনন্দ মোহন কলেজের অধ্যক্ষ ছিলেন। তার বড় বোন তনিক মুনির মার্কিন দূতাবাসে এবং ছোট বোন তানিশা মুনির চ্যানেল আইয়ে কর্মরত আছেন। দিহান ময়মনসিংহের আনন্দ মোহন কলেজে পড়াশোনা করেন।  কর্মজীবন দিহান আনন্দ মোহন কলেজে পড়াকালীন এটি সুইস সরকারের জন্য নির্মিত হুমায়ূন আহমেদের স্বল্পদৈর্ঘ্য চলচ্চিত্র তাহারা-য় অভিনয়ের মধ্য দিয়ে বিনোদন জগতে প্রবেশ করেন। হুমায়ূন আহমেদের নক্ষত্রের রাত টেলিভিশন ধারাবাহিক দিয়ে তার টেলিভিশনে আগমন ঘটে। তার অভিনীত প্রথম চলচ্চিত্র হুমায়ূন আহমেদের শ্রাবণ মেঘের দিন।  দিহান বিকল পাখির গান টিভি নাটকে অভিনয় করে সেরা টিভি অভিনেত্রী বিভাগে মেরিল-প্রথম আলো সমালোচক পুরস্কার লাভ করেন। তিনি ২০১৫ সালে মাতিয়া বানু শুকু পরিচালিত পুথির মালা টিভি নাটকে অভিনয় করেন। এছাড়া তাকে আরটিভির হাস্যরসাত্মক ধারাবাহিক অলসপুর এবং এটিএন বাংলার প্রজ্ঞা পারমিতা ধারাবাহিক নাটকে দেখা যায়। ২০১৬ সাল থেকে রুলিন রহমানের বাড়ি নম্বর সাত রোড নম্বর তেরো ধারাবাহিক নাটকে ইন্তেখাব দিনার, আবুল হায়াত ও আফরোজা বানুর সাথে অভিনয় করেন।  তিনি অনিমেষ আইচের ভয়ংকর সুন্দর চলচ্চিত্রে বাড়িওয়ালি ঝুমুর চরিত্রে অভিনয় করেন।  চলচ্চিত্রের তালিকা চলচ্চিত্র  শ্রাবণ মেঘের দিন  চার সতীনের ঘর  নাচোলের রানী  দর্পন বিসর্জন  ভয়ংকর সুন্দর  পেয়ারার সুবাস  টেলিভিশন  নক্ষত্রের রাত  উড়ে যায় বকপক্ষী  বিকল পাখির গান  মোহর শেখ  প্রজ্ঞা পারমিতা  অলসপুর  বাড়ি নাম্বার ৭ রোড নাম্বার ১৩  পুরস্কার ও সম্মাননা  ২০১০: সেরা টিভি অভিনেত্রী বিভাগে মেরিল-প্রথম আলো সমালোচক পুরস্কার - বিকল পাখির গান  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী অভিনেত্রী বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:ময়মনসিংহ জেলার অভিনয়শিল্পী বিষয়শ্রেণী:মেরিল-প্রথম আলো পুরস্কার বিজয়ী